石鍋雞($198)賣相夠曬霸氣😮，用咗一個好大嘅石鍋，當然雞嘅份量亦都唔少啦，四個人先勉強食完，食落味道唔似普遍雞煲咁濃味，但係味道夠香😋，雞肉亦都好嫩滑，性價比好高。-風味羊排($148)用左好多香料去煮，以為食落會好濃味啦，點知味道唔係好夠鹹，香味亦都唔夠濃，但係肉質都尚算香嫩🤔，不過不失。-酸菜魚($98)以為只係一個小菜，點知嚟到都好大盤😱，魚肉都幾嫩口，不過骨就多咗少少，湯嘅酸味尚算足夠，司令就嫌佢唔夠辣同唔夠香麻啦。